_:n9fd4f4c7869a4f7f9ebb8601c73b5569xb0
<http://schema.org/articleBody>
"<p class=\"p1\">Dan wasan gaba na kungiyar kwallon kafa ta Real Madrid, Edin Hazard, ya bayyana cewa yayi farin ciki mara misaltuwa bayan daya fara zura kwallo a raga a sabuwar kungiyarsa a wasan sada zumuntar da Real Madrid ta fafata da Salzburg a ranar Laraba.</p>\n\n<p class=\"p2\">Tun bayan komawarsa kungiyar kwallon kafa ta Real Madrid, Edin Hazard yasha suka daga bangarori da dama daga bangarorin magoya bayan kungiyar da kuma ‘yan jarida sakamakon rashin kokarin sa a kungiyar.</p>\n\n<p class=\"p2\">Sai dai tun farko Real Madrid bata fara buga wasannin sada zumunta da kafar dama ba bayan da tasha kashi a hannun kungiyoyin Bayern Munchen da Atletico Madrid da kuma kungiyar kwallon kafa ta Tottenham.</p>\n\n<p class=\"p2\">“Duk lokacin da kake buga wasa babban burinka shine ka zura kwallo a raga saboda haka babu abinda yake yiwa dan wasa dadi sai idan ya zura kwallo a raga saboda daman shine babban burin kowanne dan wasan gaba kuma shine aikinsa” in ji Hazard</p>\n\n<p class=\"p2\">Ya cigaba da cewa “Tun ranar dana fara buga wasa a kungiyar nan nake ta jiran ranar da zan fara zura kwallo a raga saboda haka yanzu hankalina ya kwanta kuma muna da rahowar kwanaki kafin fara gasar laliga”</p>\n\n<p class=\"p2\">Sai dai ba Hazard bane kawai sabon dan wasan da Real Madrid ta dauka akwai ‘yan wasa irinsu Luca Jobic da Ferland Mendy da Rodrygo Goes da kuma dan wasa Elder Militao kuma har yanzu kungiyar tana cigaba da zawarcin dan wasan Manchester United, Paul Pogba.</p>\n\n<p class=\"p2\">Real madrid zata buga wasan sada zumunta da kungiyar kwallon kafa ta Roma ranar Lahadi kafin kuma ta fara buga wasan laliga inda zata buga wasan farko na laliga da kungiyar kwallon kafa ta Celta Bigo.</p>"
<https://hausa.leadership.ng/na-yi-farin-ciki-da-na-fara-cin-kwallo-hazard/>